CELEX: 32013D0415
Language: lv
Date: 2013-07-31 00:00:00
Title: 2013/415/ES: Komisijas Īstenošanas lēmums ( 2013. gada 31. jūlijs ), ar kuru groza II pielikumu Lēmumā 2006/766/EK attiecībā uz Tristana da Kuņas salu iekļaušanu to trešo valstu un teritoriju sarakstā, no kurām ir atļauts ievest konkrētus zvejniecības produktus, kas paredzēti lietošanai pārtikā, un Majotas svītrošanu no minētā saraksta (izziņots ar dokumenta numuru C(2013) 4848)  Dokuments attiecas uz EEZ

2.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 206/7
            
         KOMISIJAS ĪSTENOŠANAS LĒMUMS
   (2013. gada 31. jūlijs),
   ar kuru groza II pielikumu Lēmumā 2006/766/EK attiecībā uz Tristana da Kuņas salu iekļaušanu to trešo valstu un teritoriju sarakstā, no kurām ir atļauts ievest konkrētus zvejniecības produktus, kas paredzēti lietošanai pārtikā, un Majotas svītrošanu no minētā saraksta
   (izziņots ar dokumenta numuru C(2013) 4848)
   (Dokuments attiecas uz EEZ)
   (2013/415/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
   tā kā:
   
               (1)
            
            
               Regulā (EK) Nr. 854/2004 ir izklāstīti īpaši noteikumi par lietošanai pārtikā paredzētu dzīvnieku izcelsmes produktu oficiālās kontroles organizēšanu. Tajā jo īpaši paredzēts, ka dzīvnieku izcelsmes produktus importē tikai no tām trešām valstīm vai trešo valstu daļām, kuras iekļautas sarakstā, kas sagatavots saskaņā ar minēto regulu.
            
         
               (2)
            
            
               Regulā (EK) Nr. 854/2004 ir arī paredzēts, ka, veidojot un atjauninot šādus sarakstus, jāņem vērā Savienības veiktās kontroles trešās valstīs un trešo valstu kompetento iestāžu sniegtās garantijas attiecībā uz atbilstību vai līdzvērtību Savienības dzīvnieku barības un pārtikas aprites tiesību aktiem un dzīvnieku veselības noteikumiem, kas iekļauti Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (3)
            
            
               Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir iekļauts to trešo valstu saraksts, kuras atbilst Regulā (EK) Nr. 854/2004 minētajiem kritērijiem un tādējādi var garantēt, ka minētie produkti atbilst sanitārajiem nosacījumiem, kas iekļauti Savienības tiesību aktos patērētāju veselības aizsardzības jomā, un tos var eksportēt uz Savienību. Konkrētāk, minētā lēmuma II pielikumā ir ietverts to valstu un teritoriju saraksts, no kurām ir atļauts ievest Savienībā zvejniecības produktus lietošanai pārtikā. Turklāt minētajā sarakstā ir norādīti ierobežojumi šādam importam no dažām trešām valstīm.
            
         
               (4)
            
            
               2012. gada 19. decembrī Tristana da Kuņas salu, kas ir daļa no Apvienotās Karalistes aizjūras teritorijas Svētās Helēnas, Debesbraukšanas un Tristana da Kuņas salas, kompetentā iestāde Komisijai iesniedza pieteikumu, kurā lūdza atļauju omāru (svaigu vai saldētu) ievešanai Savienībā. Pieteikumam bija pievienots detalizēts kontroles sistēmas izklāsts un cita informācija, kas nepieciešama, lai nodrošinātu pienācīgu patērētāju veselības aizsardzību attiecībā uz omāriem, kas eksportēti uz Savienību. Komisija izvērtēja šo informāciju un neatklāja trūkumus. Pamatojoties uz pieejamo informāciju un garantijām, Tristana da Kuņas salas var iekļaut Lēmuma 2006/766/EK II pielikumā sniegtajā sarakstā attiecībā uz omāriem.
            
         
               (5)
            
            
               Eiropadomes 2012. gada 11. jūlija Lēmumā 2012/419/ES, ar ko groza statusu, kas Majotai piešķirts attiecībā uz Eiropas Savienību (4), paredzēts, ka no 2014. gada 1. janvāra Majota vairs nav aizjūras zeme vai teritorija un no minētās dienas iegūst Savienības tālākā reģiona statusu Līguma par Eiropas Savienības darbību 349. panta nozīmē. Tāpēc ieraksts par Majotu minētajā datumā būtu jādzēš no Lēmuma 2006/766/EK II pielikuma.
            
         
               (6)
            
            
               Tāpēc attiecīgi būtu jāgroza Lēmums 2006/766/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/766/EK II pielikumā ierakstu par Svētās Helēnas salu groza šādi:
   
      
                  “SH
               
               
                  SVĒTĀS HELĒNAS SALA
                  Neskaitot Tristana da Kuņas salas un Debesbraukšanas salu
               
               
                   
               
            
                  TRISTANA DA KUŅAS SALAS
                  Neskaitot Svētās Helēnas salu un Debesbraukšanas salu
               
               
                  Tikai omāri (svaigi vai saldēti)”
               
            
   2. pants
   Lēmuma 2006/766/EK II pielikumā dzēš ierakstu par Majotu.
   3. pants
   Šā lēmuma 2. pants stājas spēkā 2014. gada 1. janvārī.
   4. pants
   Šis lēmums ir adresēts dalībvalstīm.
   
      Briselē, 2013. gada 31. jūlijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 139, 30.4.2004., 206. lpp.
   
      (2)  OV L 165, 30.4.2004., 1. lpp.
   
      (3)  OV L 320, 18.11.2006., 53. lpp.
   
      (4)  OV L 204, 31.7.2012., 131. lpp.